Si el Sayon fuer prendar por mandado del Alcalle a casa de ome de la Viella por debda , que deve ome de la Viella a otro ome de fuera, deve el Sayon sacar los peños de casa, e darlos al demandador, ansi como es fuero : e si fuer peños de cubas, o de arcas , o de otros peños tal , quel Sayon non pueda sacar por si , deve el Sayon allegar omes que se lo ayuden a sacar fuera , e develo pagar el debdor aquellos omes, que lo sacaron.